**До**

ЕЛЕКТРОРАЗПРЕДЕЛЕНИЕ ЮГ ЕАД

……………………………………

**/адрес на бенефициент/**

**БАНКОВА ГАРАНЦИЯ**

Ние, УниКредит Булбанк АД, със седалище и адрес на управление гр. София, пл. Света Неделя № 7, вписано в Търговския регистър при Агенция по вписванията с ЕИК 831919536, сме уведомени, че Вие, ЕЛЕКТРОРАЗПРЕДЕЛЕНИЕ ЮГ ЕАД, ЕИК 115552190 сте издали Становище за условията и начина за присъединяване № ………/…….. г. на обект за производство на електрическа енергия от възобновяеми източници („*Становището*“) на …………… („*Производител“*) със седалище и адрес на управление ……………………….., вписано в търговския регистър при Агенция по вписванията с ЕИК ………

Също така сме информирани, че съгласно изискванията на чл. 29, ал. 1  от Закона за енергията от възобновяеми източници, в тримесечен срок от получаване на Становището, Производителят е длъжен да Ви предостави банкова гаранция за сумата от BGN……………… (словом: …………………………………….).

Във връзка с гореизложеното, ние, УниКредит Булбанк АД издаваме настоящата гаранция, с която се задължаваме неотменяемо и безусловно да Ви заплатим, независимо от възраженията на Производителя, всяка сума максимум до BGN……………… (словом: …………………………………….) в срок до 3 (три) работни дни след получаване на Вашето първо писмено искане за плащане, деклариращо, че Производителят не е изпълнил което и да е от задълженията си по процедурата за присъединяване на обекта за производство на електрическа енергия от възобновяеми източници към електроразпределителната мрежа, съгласно издаденото Становище или съгласно условията на сключеният на база на Становището предварителен договор или договор за присъединяване и/или изискванията на действащата нормативна уредба.

С оглед установяване автентичността на всяко писмено искане за плащане по гаранцията, същото трябва да ни бъде представено подписано с квалифициран електронен подпис или алтернативно на хартиен носител на адрес: гр. София, пл. Света Неделя № 7 съгласно Споразумение между УниКредит Булбанк АД и Бенефициента за обмен на документи по банкови гаранции.

Нашият ангажимент по гаранцията се намалява автоматично със сумата на всяко плащане извършено по нея от УниКредит Булбанк АД по предявено Ваше искане за плащане.

Настоящата банкова гаранция влиза в сила от датата на издаването й и изтича изцяло и автоматично в 16.00 ч. на ……..г. (Крайна дата на валидност), до която дата и посочен час всяко Ваше искане за плащане, предявено при горепосочените условия, следва да постъпи в УниКредит Булбанк АД.

В случай, че Ваше искане за плащане, предявено при горепосочените условия, не е постъпило в УниКредит Булбанк АД по време на срока на валидност на гаранцията, ангажиментът ни по нея се обезсилва.

Банковата гаранция може да бъде прекратена преди изтичане на валидността й само след получаване на Вашето писмено съгласие да бъдем освободени от отговорност по гаранцията, подписано с квалифициран електронен подпис или алтернативно на хартиен носител съгласно Споразумение между УниКредит Булбанк АД и Бенефициента за обмен на документи по банкови гаранции.

Настоящата гаранция е издадена единствено и само във Ваша полза и правата по нея не могат да бъдат прехвърляни.

Тази гаранция се подчинява на Еднообразните правила за гаранциите платими на поискване, публикация на Международната търговска камара № 758 (Uniform rules for Demand Guarantees ICC publication No. 758), като изискването на чл. 15/a/ се изключва от приложение.

Всички спорове, произтичащи от тази гаранция, са от изключителна компетентност на българските съдилища по реда на Гражданско процесуалния кодекс.